
„Poezia de meditaţie pe care o scrie Sorin Cerin 
nu este o versificare de adevăruri filozofice, ci o 
împletire de revelaţii despre aceste adevăruri. Iar 
raportul dintre intensitatea acestor revelaţii şi îndoiala 
din care sunt construite adevărurile este chiar piatra 
filozofală a acestei poezii. De altfel, secretul de a putea 
fixa fulgerul revelaţiei este o problema la fel de subtilă 
ca şi aceea a păstrării energiei solare din zilele calde în 
cele reci." 



Ana Blandiana 



CUPRINS 



1. Verbe fără Substantive 9 

2. Cenuşa Religiei 10 

3. Biserică şi Creaţie ll 

4. Pretenţiile Absurdului 12 

5. Meduzele razelor 1 3 

6. Enoriaşi grăbiţi 14 

7. Viza Lui Dumnezeu 15 

8. Diavolul Adevărului 1 6 

9. Patimi Ieftine 1 7 

1 0. Bonele Inocenţei 1 8 

1 1 . Vicisitudini 19 

12. Moarte şi Clipe 20 

13. Simţirea Morţii 21 

14. Roţi de Ore 22 

1 5. văzduhuri brodate 23 

16. La Butoniera Cuvântului 24 

17. o cărămidă de adevăr 25 

18. Strigăt de ajutor 26 

1 9. Deşert de Speranţe 27 

20. Ştiinţă şi Religie 28 

2 1 . Sărăcie de Emoţii 29 

22. Genunchii Speranţelor 30 

23. Coşmarul Dorului 31 

24. Amanta Timpului 32 

25. Scânteia Focului Sacru 33 

26. Crematoriile Viselor 34 

27. O Clipă de hrană 35 

28. Oraşul Măcelarilor de Vise 36 



Moarte 7 

29. Oglinda Facerii Lumii 37 

30. Netrecutul 38 

31. Tainele Morţii 39 

32. o porţie pe cinste 40 

33. ţînţari habotnici 41 

34. Masa TĂCERII 42 

35. Greieri vagabonzi 43 

3 6 . păcat şi Blestem 44 

37. DEŞERTĂCIUNE ŞI NON - Sens 45 

38. Obligatoriu Moarte 46 

39. Farmecul Existenţei 47 

40. Fantasme isterice 48 

4 1 . Faleza Tragediei Fiinţei 49 

42. Colţii Anilor 50 

43. lăcomii nebune şi meschine 5 1 

44. Ciolan 52 

45. Funie 53 

46. Sare amară 54 

47. HERUVIMI TRIŞTI 55 

48. NORMALITATE 56 

49. ZidupĂZi 57 

50. la mâna a doua 58 

51. Arcuşuri risipite 59 

52. Clipe Sociale 60 

53. Bon de plată 61 

54. Foamea de Ani 62 

55. Timorat 63 

56. Lacăt de Vise 64 

57. târguri de sfârşit de lume 65 

58. câine şchiop 66 

59. Tăcerea şi Singurătatea 67 

60. Adevăr obez 68 

61. Unicul Sens 69 



Sorin CERIN 8 

62. Riduri 70 

63. Ochii Cerului 71 

64. Orice ai face 72 

65. Trandafiri Neînţeleşi 73 

66. Fiinţă de Lumină Divină 74 

67. Ore de chin 75 

68. Oprelişti 76 

69. la Loteria desfrâului Politic 77 

70. Cimitirul Cuvântului Creaţiei 78 

71. PE arătură 79 

72. Aripile pescăruşilor 80 

73. Locomotiva unui Cuvânt 81 

74. Medicament pentru răceală 82 

75. întruparea eternităţii 83 

76. aer respirabil 84 

7 7 . Parastase de credite 85 



Moarte, 



9 



l . Verbe fără Substantive 



Plouă cu cer peste graţiile Inimilor, 

ce par a nu fi cunoscut niciodată, 

sângele pasiunii sinucigaşilor de Clipe, 

care huzuresc pe mesele pătate de mocirla Creaţiei, 

ale unui Destin corupt de Dumnezeu, 

pentru a fi vulgar şi cinic, 

cu sufletele care vor să se adape, 

la crâşma Existenţei, 

unde se vinde venin din plin, 

pentru a ucide, 

ce a mai rămas din Verbele, 

care nu au auzit de Substantive niciodată 
pentru a înveşmânta, 
Lumea de Apoi, 
cu răceala privirii lor, 
dureros de fierbinte, 
atunci când contemplă, 
o piatră funerară, 

unde se pare, 
că n-ar fi reprezentat, 

pe Nimeni niciodată, 
într-o Lume a Iluziei Vieţii, 
care de fapt nu există. 

2. Cenuşa Religiei 



Vâsle putrede de vise gata să se erupă, 
rup lacul Existenţei, 
născând Trecutul. 

Vijelii faraonice de îndoieli, 
opresc lava Vulcanilor Patimilor, 
să mai erupă, 
în suburbiile viciilor lor. 

Fumuri de consolare, 

dezgolesc esenţele Adevărurilor Mincinoase, 
ale bordelurilor de Promisiuni, 
ce încă mai ard pe jarul Inocenţei, 
a cărei cenuşă a devenit Religie. 

3. Biserică şi Creaţie 



Dacă Dumnezeu n-ar mai fi Creator, 
ar mai fi existat vreodată? 

Greşeala devine perfecţiune şi Păcatul sfinţenie atunci 
când unica alternativă este Lumea. 

Nu există onoare mai mare decât Moartea în această 
Existentă a Iluziei Vieţii. 

Fiecare altar îşi are adulatorii lui precum fiecare biserică 
cărămizile făuririi ei de către Creaţie. 

4. Pretenţiile Absurdului 



Meditaţii ale nonsensului Existentei, 

vor să se scuture de coama Cunoaşterii, 

leoaică fioroasă la căpătâiul muribund al Conştiinţei, 

care ne lipseşte din ce în ce mai mult. 

Falnice jgheaburi de iertări, 

se întind de-a lungul şi de-a latul, 
Ţinutului Mizeriilor Umane, 
deşert pustiit de necuvinţa averilor de vise, 
ce nu puteau să împlinească vreodată, 

pretenţiile Absurdului, 
de a fi victorioase, 
în fata Morţii, 
pentru care există Viaţa, 
cu trup şi suflet, 
incendiat de Iluzie. 

5. MEDUZELE RAZELOR 



Meduzele razelor de nelinişti, 

se ascund în spatele perdelelor de zâmbete, 

ale norilor de plumb, 

ce sparg ferestrele deschise ale sufletelor, 

ştiind că cioburile aduc noroc, 

Cerului Cuvintelor, 
ce trebuiau spuse demult, 
unui Dumnezeu, 

care aşteaptă de o veşnicie, 
să-şi înţeleagă propria Creaţie, 
scrutând văzduhul, 

înţelesurilor şi neînţelesurilor, 
dintre Binele şi Răul, 

de a exista, 
al acestei Lumi. 

6. Enoriaşi grăbiţi 



Cerceii Credinţei, 

par că nu mai au urechi care să audă, 
slujbele Iubirii, 
din amvonul princiar, 
care se năruie la fiecare sărut, 
al ploilor de foc, 
cu cerul sufletelor incendiate, 
în Deşertăciunea aspiraţiilor. 

Enoriaşi grăbiţi de înţelesuri, 
vor să-şi spele, 

cât mai repede visele, 

pe mâinile lor murdărite, 
de sângele clocotitor al dorinţelor ascunse. 

7. Viza Lui Dumnezeu 



Paşii ploilor de Sensuri, 

se ascund după fustele lungi, 

ale copacilor de înţelesuri, 
tăiate până la rădăcinile, 
Adevărului Absolut, 
care pare a nu mai avea seva, 
dătătoare de noi anotimpuri, 

ale Cunoaşterii. 



Doar greierii meschini ai Politicilor, 

au rămas să propună noi amendamente, 

legilor spirituale, 

privind tăierea pădurilor de Clipe, 
din sânul Eternităţii, 
unei naţiuni cu nume de Iubire, 
la care a cerut viză până şi Dumnezeu, 
dar cu regret I-a fost respinsă. 

8. Diavolul Adevărului 

Lasă-mi rădăcinile Creaţiei, 

să-mi crească în locul Religiilor rebele, 

din demonstraţiile de forţă, 

ale Bisericilor, 

ce-mi îngenunchează Destinul. 

Arme ruginite de Regrete, 

lovesc încă în Dumnezeul Patimilor, 

care şi-a ascuns barba rasă de Necinste, 

în pirostriile Căsătoriei, 

cu Diavolul Adevărului Absolut, 

al Existentei, 

ce nu mai doreşte să dea interviuri, 
Nimănui, 

după ce a fost aleasă de Moarte, 
Regina Iluziei Vieţii. 

9. Patimi Ieftine 



Câte Revanşe să fi clădit Dumnezeu, 

Catedralelor de Inimi, 

ce-şi bat Clipele la fiecare ceas, 

istovit şi alergat, 

de Lume. 

Să fi existat Patimi atât de ieftine, 
încât să se fi vândut pentru un sărut, 
al Existentei cu Natura Umană? 

l O. Bonele Inocenţei 



Câte Revanşe să fi aprins Dumnezeu, 
încât ar fi acceptat să aprindă, 
Coşul de Gunoi al Naturii Umane, 
tocmai de Revelionul Speranţelor, 
ale căror cenuşi erau duse demult, 
spre Cerurile unor Cuvinte, 
pline de Norii Deznădejdii, 
al căror plumb, 

cădea mai greu decât niciodată, 
în ploile de foc ale Sufletelor. 



Crematorii de Vise, 

plutesc în aerul Promisiunilor Deşarte, 

angajate de Adevăr, 

drept Bone ale Inocenţei. 

1 1 . Vicisitudini 



Cred în Destin, 
mai mult decât în Mirarea, 
de a fi Devenirea Existentei. 

Mă rup de funia Iluziei, 

fiindcă nu accept să mă spânzur de Clipele, 

pe care nu le-am înţeles vreodată. 

Toate vicisitudinile Vieţii, 
sunt simple roţi, 

ale mecanismului devorator de noi înşine, 
denumit Moarte. 

1 2. Moarte şi Clipe 

Retrăiesc Armonia unui Univers, 
al cărui înţeles constă în Moarte. 

Paşii risipiţi ai Clipelor, 
se ascund în mormanul de Simţiri, 
al căror Sens este tot Moartea. 

Doar Fericirea se mai ascunde pe la colţurile Vieţii, 
crezând că poate fi împlinită fără de Moarte, 
înşelându-se amar, 

atunci când priveşte Universul unei Existenţe, 
pentru care Adevărul Absolut este Moartea. 

13. Simţirea Morţii 

Cine sunt în Simţirea Morţii? 

Poate un Prinţ al Patimilor , 

renăscut din Privirea unei Vieţi Amare, 

aruncate de către Destin, 

pe Genunchii unor coji de Nucă, 

ai unei Existente ce nu mai vrea, 

Lumea de Apoi, 

fără de tăria, 

Iubirii. 

Poate un ghiocel al unei Primăveri, 
care nu-şi poate înţelege, 
mugurii Adevărului Absolut, 
din care s-a întrupat Moartea, 
Amintirii tale. 

1 4. ROŢI DE ORE 

Răvaşe de jar, 
ard Viitorul, 
dorinţe aprinse, 
luminează Cerurile Morţii, 
adânc în Inimi. 



Lovituri de bici, 

cântă norii privirilor, 

fulgerătoare, 

la masa Norocului, 

căzut din balansoarul, 

lunii de miere a Iluziei Vieţii. 

Roţi de Ore, 

se învârt pe spatele Aşteptării, 

îngheţate şi strivite, 

de indiferenţa unui Timp, 

ca de fiecare dată, 

al Nimănui. 

1 5. VĂZDUHURI BRODATE 

Radicalii liberi de Concepte, 

au devenit constructori de Morale, 

la preţ de speculă, 

pe fruntea Societăţii de Consum, 

Iluzii ale Vieţii. 

Peroane rătăcite, 

îşi mai caută şi azi trenurile viselor, 
pe care să alerge neînfricate, 
spre Moarte. 

Lăzi de sentimente, 

gata oricând să fie date drept zestre, 

stau abătute şi însingurate, 

în faţa Gării Pustiului, 

crezând că vor fi luate de vreun Vânt, 

fie chiar şi o mică Boare, 

şi duse sus, 

în Văzduhurile brodate cu plăceri, 
ale Destinelor. 

16. La Butoniera Cuvântului 



La Moara Regăsirii, 

încă se mai macină, 

cheresteaua întrebărilor, 
desprinse din tulpine falnice, 

ale arborilor tăiaţi ai Cunoaşterii, 
pentru a fi folosită, 

drept culcuş moale, 
în sicriul Iubirii, 

care a părăsit Taverna Gândurilor, 
plătind unul dintre cele mai mari preţuri, 
pentru a se ascunde, 
într-o Lacrimă a Uitării, 
din cimitirul Aspiraţiilor, 
încorsetat cu ţepii unor trandafiri, 
la Butoniera Cuvântului, 
mereu închisă, 

şi fără un program de audienţe, 
afişat stângaci, 
în vitrina ochilor, 
ca mai înainte. 

17.0 CĂRĂMIDĂ DE ADEVĂR 



Cât de elastică, 

să fi fost Despărţirea de Dumnezeu, 
încât a ajuns, 

să se întindă până la Strada Deznădejdii, 
colţ cu Deşertăciunii, 
a toate câte sunt şi vor mai fi? 



Cum să mai reparăm podul Fericirii, 
când e păzit cu străşnicie de Păcatul Originar, 
ce ucide orice Clipă, 
care aduce o cărămidă de Adevăr, 
ca să-1 construiască? 

18. STRIGĂT DE AJUTOR 



Muşcatele îşi muşcă Remuşcările, 

de a fi expuse în ferestrele Privirilor, 

sparte de câte o întrebare, 

cu nume de Iubire, 

ce vine din neant şi pare a Nimănui, 

spre a fi răscolită, 

de răspunsul cu nume de Moarte. 

îngerii Viselor, 

sparg Zidurile Sfinţeniei, 

din catedralele dezmoştenite, 

de un Dumnezeu al Urii, 
spre a se reuni în tăriile, 

cu multe grade alcoolice, 
ale Cerurilor din Patimi, 
special create, 

ca să nu fie înţelese niciodată, 
indiferent cine strigă surd, 
după Ajutor. 

1 9. deşert de Speranţe 

Urme arse de zăpezile gândurilor, 

stau înşirate la Masa Morţii, 

unde mănâncă adeseori Timpul, 

Oamenii de Zăpadă topiţi după reţeta de fiţe, 

a Societăţii de Consum, 

Vieţi. 

Acari dezmoşteniţi de Soartă, 
îşi trag pe sfoară Greşelile iuţi, 
înşirând-le cu măiestrie, 
gândind la ciorba socială, 
pentru a fi puse la uscat, 
în Apa tot mai secată a împlinirii, 
ce a devenit, 
Deşert de Speranţe. 

20. ŞTIINŢĂ ŞI RELIGIE 



Oare cum ar fi arătat, 
pălmile Conştiinţei Umane, 
fără Piroanele ruginite pe crucea întrebărilor? 

Ce ar mai fi scurs sângele Istoriei, 
din Lacrima unei Religii? 

In ce sertare de Pasiuni, 
ar mai fi cotrobăit, 
corăbiile Moralei, 
oceanele Fiinţei, 
dacă ţărmurile Răspunsurilor, 
nu ar fi fost în Ştiinţă? 

2 1 . Sărăcie de Emoţii 

Insectele rătăcirilor scurmă ţărâna Privirii, 
bolnave de verighetele pierdute, 
ale trecătoarelor întâlniri. 

Copitele gândurilor apasă greoi Ziua gârbovită, 
alergând spre Neînţelesul rege al Banului. 

Sărăcie de Emoţii la piaţa sfaturilor goale, 
de orice Sensuri cu privire la Ploia de Foc, 
a Iubirii. 

22. Genunchii Speranţelor 



Ghilimele ieftine încolăcesc Adevărul, 
pus de Zâmbetele false, 
la colţurile unei guri a Deşertăciunii. 

Petale ofilite de Clipe, 
sunt presărate pe catafalcul Ignoranţei, 
care se îndreaptă încet dar sigur, 
spre cimitirul Iubirii. 

Zodii rănite mustesc de Moarte, 

în genunchii Speranţelor unei Revederi. 

23. Coşmarul Dorului 

Boare de vis, 
lacomă să mănânce flori, 
din gheaţa Sentimentelor, 
aleargă sprinţară, 
spre văzduhul unei inimi, 
ce pare a fi a Nimănui. 

Acoperişul Temerilor, 
a ajuns să fie sprijinit, 

de zidurile grele şi mucegăite, 

ale Amintirilor, 
ce ning ameninţătoare, 
spre cântatul unui cocoş al Dezamăgirii, 
dintr-o dimineaţă, 

hărţuită de un Coşmar nebun şi sadic, 
al Dorului, 
hăituit de Moarte. 

24. Amanta Timpului 



Repetiţii reci şi vulgare de Clipe, 
ce-şi irosesc rosturile Aşteptărilor deşarte, 
în bordelurile unor Speranţe, 
mai desfrânate decât Timpul, 
ce doarme numai alături de amanta sa, 
Moarte. 



Clovni supuşi Plăcerilor , 
poleite cu izul urât mirositor, 
al descompunerii cărnii, 
unor Zile atrofiate, 
fac iarăşi tumbe în jurul, 
Destinului, 
crezând că vor primi, 
şi de data aceasta, 
Mântuirea Deşertăciunii. 

25. Scânteia Focului Sacru 



Ţărâna Răsăritului, 
a devenit noroi peste zi, 
udată din plin, 

de Lacrimile nesupuse ale Iubirii, 
ce-şi doreşte cât mai multă Viaţă, 
care să o hrănească, 

la Taverna fără Nume, 
a Spiritualităţii, 

din cimitirul ros de remuşcările, 
Anotimpului unui Surâs, 
straniu şi secat de orice Cumpănă, 
care îi mai ţinea cândva de urât, 
la fântâna Iluziei Vieţii, 
pierdută de către, 

Scânteia Focului Sacru al Genialităţii, 
în Moarte. 

26. Crematoriile Viselor 



Cenuşa Cuvintelor, 

puse pe Jarul Adevărului Absolut, 
este aruncată la întâmplare, 

pe aleile Istoriilor de întâlniri, 
stabilite de comun acord, 
între Moarte şi Destin. 

Crematoriile Viselor, 

încă funcţionează cu orar prelungit, 

la tălpile unor Iubiri, 
ce n-au nici măcar banii, 

necesari Pompelor Funebre, 
pentru a înmormânta Trecuturi. 

27. O Clipă de hrană 



Turme de Adevăruri, 
se reîntorc, 

la poalele Munţilor de Iluzii ale Vieţii, 
mai costelive, 

decât în Primăvara unei Aspiraţii, 
când au crezut că vor învinge, 
înălţimile gârbovite de Gânduri, 
ale Cerurilor din Cuvintele, 
care şi-au dorit Nemurirea, 
ajunse şi ele neputincioase, 
la Poarta Morţii, 
pentru a cere o Clipă de hrană, 
doar atât şi nimic mai mult, 
cu care să-şi mai potolească foamea, 
de identitate. 

28. Oraşul Măcelarilor de Vise 



E sărbătoare în oraşul Măcelarilor de Vise, 
pe majoritatea pleoapelor, 
sunt arborate drapelele Resentimentelor. 

Flaşnetari dizgraţioşi de Anunţuri, 
intonează imnul Adevărului Olog, 
la picioarele de lemn ale căruia, 
se închină mulţimile de Reproşuri. 

Umbrele colorate de patimi, 

sunt purtate de majoretele Vremurilor, 

spre a fi învârtite pe feţele isterice ale Clipelor, 

ce nu pot înţelege, 

nici în ruptul capului năruit de pod al orgiilor politice, 
cum de-au reuşit să treacă şi de data asta, 
râul Morţii pentru a reveni la Iluzia Vieţii, 
la fel de tefere şi nevătămate. 

29. Oglinda Facerii Lumii 



Rictus amar de stele căzătoare, 

în privirea pierdută la zarurile Creaţiei, 

de un Dumnezeu, 

care şi-a spart Oglinda Facerii Lumii, 
în capul însângerat al Păcatului Originar, 
vrând să se spele cu Mâinile Morţii, 
de tot şi de toate, 
rănindu-se din neatenţie, 

în cioburile rămase pe la colţurile Universului, 
născând astfel Iluzia Vieţii, 
pe care o priveşte, 

ca o mare creatoare, 

de Biserici cu genunchii roşi, 
de mătreaţa Timpului, 
care ninge cu disperare, 
troienind nesfârşitele rugăciuni. 

30. NETRECUTUL 



Universul Creaţiei, 
îşi croşetează, 

rochiile de stele ale Cunoaşterii, 
împletind, 
fraze şi verbe, 

alese din piaţa de vechituri ale Eternităţii, 
care n-a înţeles niciodată, 

Sensul Viitorului, 
într-un spaţiu, 

fără de început sau Sfârşit, 
unde nici unul nu poartă, 

Gluga Călugăriei Nemerniciei şi Nimicniciei, 
cum face de exemplu Nemurirea, 
la Mănăstirea Sfinţeniei Iubirii, 
unde doar Netrecutul, 

poate trece râul Morţii. 



Moarte. 



39 



3 1 . Tainele Morţii 



Cirezi de patimi, 

sparg padocurile costelive ale Moralei, 
alergând haotic, 

către Revoluţiile Inimilor, 
conservatoare sau democrate, 

toate strigă într-un cor al Existenţei, 
lozinci putrede, 

năclăite de unele Clipe prostituate, 
ce vor semnarea unui acord, 

cu Sângele Indiferent, 
care le promite, 

Amor Carnal, 

cât mai venal, 

la porţile mereu deschise, 

ale Cimitirelor de Iubiri, 
ascunse în Tainele Morţii. 



Sorin CWW, 



40 



32. O PORŢIE PE CINSTE 



Fluturii Iubirii, 

sunt striviţi de stomacurile fermecate, 

ale Zânelor Prostituate Amazoane, 
pentru a deveni plăceri carnale, 
livrate fără întrerupere, 

la Abatorul Târgului de Drepturi şi Libertăţi Meschine, 
unde fiecare cetăţean al planetei Suferinţă, 
primeşte raţia de Moarte, 
în cele mai variate produse, 
mezeluri accidentale, 
cotlete canceroase, 
şi de ce nu, 

o porţie pe cinste din Şunca Nesăbuinţei, 
luată din dosul unei Clipe de Coşmar. 

33. ŢÎNŢARI HABOTNICI 



Furcile Caudine ale Religiilor, 
au fost închise în Cutia Pandorei, 
de unde mai fac şi azi prozelitism, 
cu Patimile şi Bordelurile Cunoaşterii. 

Ţânţari habotnici de Momente, 
ce vor să schimbe, 
faţa nespălată şi nefardată a Tumii, 
zumzăie neîncetat la piciorul de lemn al Morţii, 
ameninţând că-1 vor înţepa. 

Popoare ce ară de milenii oceanul Minciunii, 
sunt disperate să-şi potolească setea, 
cu Fericire. 

34. Masa Tăcerii 



Şoimi spasmodici de Regrete, 
vor să vâneze Iertări, 
în pădurea virgină a Viitorului, 
unde este îmbălsămată Fericirea. 

Tractoare cernite de Remuşcări, 

ară ogoarele Suferinţei, 

pentru a pune recolta Idealurilor, 

pe Masa Tăcerii, 

la capătul căreia, 

aşteaptă Moartea. 



Moarte, 



43 



35. Greieri vagabonzi 



Cerceii pierduţi ai Desfrăului, 
au fost aflaţi de Moarte, 
spre a fi puşi, 

la urechile surde ale Destinului. 



Greierii vagabonzi ai Certitudinilor, 

prea răguşiţi pentru Sonata Iubirii, 

caută disperaţi la Mica Publicitate a Viselor, 

scenă pentru concertul enigmatic al Deşertăciunii, 

ce va fi finanţat de Iluzia Vieţii, 

pentru ziua onomastică, 

al unui Adevăr al Non - Sensului Existentei. 

36. Păcat şi Blestem 

Creaţii desfrânate, 

biciuesc calapodul Sacralităţii. 

Luceferi cinici, 

ard Lumina Divină a Universului de pomană, 
pe frunţile ridate de fluviile răscumpărării, 
unor Religii, 

ce se vor mai mântuitoare, 
decât însuşi Moartea. 

Gheare avide de putere, 

înjunghie sufletele unei Existenţe a Nimănui. 

Justiţii Divine, 
ce au balanţele stricate, 

încă de la înfiinţarea Lumii ca Păcat şi Blestem, 
judecă interesele meschine, 

ale Banilor ca fiind unicul lor Dumnezeu, 
atât de departe de chipul şi asemănarea noastră, 
încât nu este de găsit niciodată, 
alături de Străinul din noi. 

37. DEŞERTĂCIUNE ŞI NON - SENS 



Gheaţa de netrecut a Remuşcărilor, 
se topeşte, 

prin Focul Sacru al Greşelii, 
unei Creaţii a Păcatului Originar, 

în roua Nopţilor, 

ce nu pot să doarmă, 

de strălucirea oarbă, 

a unui Dumnezeu al Regretelor, 

care cad odată, 

cu stelele căzătoare ale Vieţilor, 
pe bolta Cimitirului de Iluzii ale Vieţii, 

unde Non-Sensul devine Rege, 

iar Deşertăciunea, regina lui, 
ce conduc cu mână de fier, 
toate regulile, 

prin care Sufletele sunt livrate Morţii, 
drept hrană spirituală, 
neştiind niciodată, 

de ce aceasta nu doreşte, 
Adevărul Absolut al Sensului Existentei, 
sau poate că ceea ce vedem, 

ca Deşertăciune şi Non - Sens, 

într-o altă realitate transcedentală, 
este cu totul altceva ? 

38. Obligatoriu Moarte 

Moartea este cărămida fără de care Viaţa ar fi o simplă 
boare de vânt a Uitării de care Creaţia s-ar fi lipsit. 

Sacralitatea se datorează mai mult Morţii decât Vieţii, 
devenind un chip al Lumii de Apoi. 

Un Destin fără de Moarte nu ar fi nici măcar nemuritor, 

Nemurirea pentru a fiinţa, trebuie obligatoriu să calce 
pe Eternitatea Morţii. 

39. Farmecul Existenţei 

Orice pas făcut în Viaţă se numeşte Sens, 
pe când în Moarte Contrasens? 

Dar când cele două se intersectează, 

nu se naşte scânteia strălucitoare a Luminii Divine, 

care desluşeşte, 

încotro îl putem găsi pe Adevăratul Dumnezeu, 
ascuns în fiecare dintre noi, 
ca să-I simţim măreţia, 
prin care poate Iubi absolutul Lumii, 
pe care încă nu o putem înţelege, 
sau vedea, 
fiind cu totul alta, 
o Lume a Strălucirii, 
dată nouă ca să luminăm, 
Farmecul Existentei, 
ce pare că a îmbătrânit, 
de când ne tot aşteaptă, 
să o descoperim, 
în labirinturile întrebărilor, 
fără de răspunsuri. 

40. Fantasme isterice 

Cetăţi de verbe nu pot accepta Sensurile, 
unei Realităţi a Sacrificiului. 

Codri de foamete se întind peste întreg Deşertul de 
Simţiri ai Existentei. 

Zori fără Lumină prevestesc Armaghedonul îndoielilor 
la masa Regatului Nefericit al Banului. 

Berze ce nu mai aduc copii, răscolesc sângele codificat a 
fi închisoarea Trupului. 

Fantasme isterice de Vorbe Goale, 
revoltă Dantelele de Piatră ale Adevărului, 
ce vor să fie reaşezate, 
pe masa Năzuinţelor unor Fraze, 
ce-şi pun coatele pompoase pe ele, 
fărâmitându-le. 

4 1 . Faleza Tragediei Fiinţei 



Gheaţa de cleştar a Scrisorii, 

începe să se mai topească sub patinele Gândurilor, 

ce fac adevărate salturi maiestuoase, 

în Pălmile Viselor, 

ce-ar vrea să cuprindă, 

fiecare bătaie de Sfinţenie, 

a inimii de Lumină Divină, 

aprinsă în Străinul din Noi, 

de vulcanul nestins al Meandrelor, 

ce erupe cu noi fraze, 

de care ne ferim, 

să nu ne lovească mortal, 
pe Faleza Tragediei Fiinţei, 
unde ne îmbrăcăm, 

cu alte Clipe, 

decât cele pe care ar fi trebuit să le purtăm, 
în astfel de Momente. 

42. Colţii Anilor 

Când Dumnezeu îţi oferă un dar se numeşte Noroc, 
chiar dacă acesta este Moarte. 

Să fie Fericirea cea care a împărţit anii Vieţii în Clipe? 

Aş dărui toate florile Viselor unui singur Zâmbet care să 
înţeleagă Sensul Amăgirii. 

De ce Credinţa împarte Iubirea în Pace şi Război? 
Ce s-ar face Soarta fără colţii Anilor puşi să o macine? 

43. LĂCOMII NEBUNE ŞI MESCHINE 



Macaralele de Certitudini, 

ridică Angoasele Societăţii de Consum, 

la înălţimea de unde pot deveni paravanul Patimilor, 

ţintuite pe patul Răzbunării, 

de o cumplită boală a înstrăinării de sine, 

ce pare că ar fi lăsat-o Păcatul Originar, 

al unei Creaţii şchioape, 

care a scos din tolba belşugului de chinuri, 

şi ierarhia socială. 



Lăcomii nebune şi meschine, 
seacă până şi Apa Vieţii, 
crezând că nu le va fi de ajuns, 
la Porţile Justiţiare ale Morţii, 
unde însetate vor bântui Existenta. 

44. Ciolan 

Mirajul câinilor este ciolanul, 
care poate fi muşcat, 

indiferent de natura Sufletului, 

care 1-a avut în trupul propriilor sale Clipe. 

De aceea s-au construit parlamente, 

unde tăierea sau împărţirea ciolanului, 

a devenit dintr-o treabă de rutină, 

cândva, în ruină, 

una socială, 

la fel de banală, 

precum este Moartea, 

într-o Lume huiduită c-ar aparţine, 

prea mult Dreptăţii, 

Libertăţii şi Egalităţii, 

ucise mai demult decât Vremea Vremurilor, 
de Fericirea unora. 

45. Funie 

Un Lant de Interese, 

care nu-şi înţelege pe deplin verigile, 

este o simplă funie, 

bună de spânzurat Idealuri. 

Opoziţia este sarea cu care se asezonează Suferinţa, 
după gustul şi mirosul, uzurpatorilor. 

Nu căuta niciodată Dreptatea în Justiţie, 
fiindcă aceasta este omenească şi nu divină. 

46. Sare amară 



Pleoapele Absurdului, 
lasă larg deschişi ochii Fărădelegilor, 
ajunse la mare cinste, 
în puroiul social al Libertăţii, 
orbită de toate posibilităţile, 
mai ales aceia de a alerga după Lăcomie. 

Sarea amară a Existentei, 
cade în valurile Vanităţilor, 
peste flăcările Rostului unui Sens, 
care incendiază Vieţi, 
oferindu-le proaspăt gătite, 
Morţii. 

47. HERUVIMI TRIŞTI 



Decor de natură moartă cu clovn, 

rădăcini desţelenite, 

vândute străinătăţilor pe nimic, 

fumuri umile ascund cenuşile Păcatelor, 

ce-asupresc Cinstea, 

cu vanităţile lor, 

într-o Societate de Consum Moarte, 

care speră într-o Nemurire a Ticăloşiei, 

încât s-a ajuns, 

să-i fure până şi Existenţei, 

menirea de a făuri Destin. 

Heruvimi trişti şi patrioţi în ale dumnezeirii, 
sunt daţi afară de pe murii, 
Catedralelor Istovitoare de Mătănii, 
de către mucegaiul sfânt al unei Credinţe, 
a Nimănui, 

care se roagă la fiecare ploaie foc a sufletelor, 
să nu le inunde Morala, 
ce-abia mai respiră, 

la căpătâiul rece al Adevărului Minciunii. 

48. NORMALITATE 



Trepţi ce n-au cunoscut niciodată, 

Paşii grei ai împlinirii, 
sleiţi de Adevăr şi gârboviţi de Clipe, 
asupresc orizonturile apuse, 
cu noi înălţimi ale vitrinelor sparte, 

de Visele, 

ce nu vor atinge niciodată, 

frunţile abătute şi cărunte, 

ale Munţilor de Iluzii ale Vieţii, 
cu pana lor de nea otrăvită, 
care se înmoaie mereu, 

în Deşertăciune, 

pentru a scrie Epistola Existenţei, 

în braţele unui Timp, 

din ce în ce mai îngrozit şi mai înstrăinat, 

de Cocoşul cu gâtul tăiat, 

care dă trezirea Dimineţii unor Coşmaruri, 

ce urmează a fi trăite, 

într-o Lume unde nebunia este Normalitate. 

49. Zi după Zi 



Mlădite de Istorii, 
care ar fi putut deveni, 

mult mai promiţătoare pentru Omenire, 
şi pentru Devenire întru Adevărul Absolut, 
Fiinţă, Sfinţenie şi Mântuire, 
veştejesc sub nasul cârn, 

fără miros al unui Dumnezeu, 
căruia I se pare normal, 
ca Banul lipsit şi el de simţul olfactiv, 
să conducă Lumea. 

Ne hrănim o viaţă cu Clipele putrezite, 

din Mănăstirile de Pasiuni, 

pline de Puroiul Existenţial al înstrăinării, 

ce n-a fost niciodată capabil, 

să ne spună adevărata poveste, 

a Minciunii la care ne închinăm Naşterea, 

pentru a putea muri, 

câte puţin, 

Zi după Zi, 

până când ne va muri Moartea, 
prin deces. 

50. LA MÂNA A DOUA 



Retorici de plumb, 
construiesc obuze existenţiale, 
la Amvonul Onoarei, 

de a fi unsul unui Dumnezeu al Deşertăciunii, 
pe frontul fără nume, 
al Societăţii de Consum. 

Publicităţile vulgare, 

vând Vise însângerate, 
decapitate, 

înjosind Fiinţa, 
ce respiră din belşug, 

aerul ozonat al Morţii, 
pentru a fi mumificată cât mai perfect, 
în malaxorul intereselor meschine, 
unde fiecare are un preţ, 

la mâna a doua, 
pentru a putea fi cumpărat, 
cât mai ieftin, 

de Moarte. 

5 1 . Arcuşuri risipite 



Altare sadice de dorinţe ascunse, 

aprind cerul verighetelor însingurate, 

de fulgerele Existenţei, 

viitorilor nenăscuţi, 

ce nu vor mai cunoaşte niciodată, 

Lumea Avorturilor. 



Arcuşuri risipite spre Nicăieri, 

încă îşi mai amintesc de concertele Destinului, 

date în onoarea Fericirii, 

ce-au ajuns îngropate demult, 

în cimitirele pustii ale Non-Sensului Existenţei, 

din Catedrala Morţii, 

unde unicul enoriaş este Eternitatea. 

52. Clipe Sociale 

Ţărmuri fără nume, 

roiesc în jurul Maternităţilor, 

dorind să încătuşeze Eternitatea, 

de unde vin nenăscutii viitoarelor Vorbe Goale. 

Uraganele mişcărilor de Clipe Sociale, 

mătură Inerţia Momentului, 

risipind tot ce a strâns Iluzia Vieţii, 
mai de preţ până acum, 

Deşertăciunea, 

în locul căreia Moartea, 
a introdus sistemul de autoservire, 
cu cele mai la modă Cimitire de Cuvinte, 

unde numărului Viselor care s-au sinucis, 

a devenit şi mai mare, 

la tălpile Adevărului Absolut. 

53. Bon de plată 



Poduri de Vene ale Dezamăgirii, 
întinse pe splaiurile trupului Speranţei, 
depăşesc calamităţile zornăitoare ale Banilor, 
din paginile rupte de către Destin, 
Vieţii, 

drept bon de plată, 
pentru toate vicistitudinile Lumii, 
la Crâşma Non- Sensului unei Existenţe, 
care deşi a plătit cu vârf şi îndesat, 
onoarea de a fi stăpâna Timpului, 
tot a fost înşelată de către Moarte, 
cu câteva Clipe de Eternitate, 
puse în buzunarul fără fund, 
al Suferinţei. 

54. Foamea de Ani 



Zorii de Cumetrii cu Vremurile, 
se topesc în şanţurile ridurilor, 
ce nu mai au nimic de declarat, 
Norocului, 

surghiunit a fi premeditat, 
de către Dumnezeu, 
spre a câştiga doar cine trebuie, 
la Loteria Absurdului Existentei, 
unde Durerea, 
a fost pusă în posesie, 
să deţină până şi Eternitatea, 
lozului câştigător al Veninului, 
unei Clipe, 
ce nu se lasă dusă, 
din lacrimile celor mulţi, 
care şi-ar dori şi ei, 
o singură Stea de Fericire a lor, 
din infinitele de Galaxii, 
căzute de pe Cerul Adevărului Absolut, 
alungat mai demult decât Timpul, 
în iadul Simtămintelor, 
fiindcă corectitudinea nu ar fi fost corectă, 
pentru un pumn de Viaţă, 
dat Morţii ca să-şi astâmpere, 
Foamea de Ani. 

55. Timorat 

Desluşitul a devenit, 

ţărână şi noroi al Iluziei Vieţii, 

pe când Cunoaşterea, 

un abur ce-ntregeşte Ceaţa Mântuirii, 

de noi înşine. 

Adevărul se ascunde timorat, 

de Dumnezeul unei Creaţii, 

a Interesului meschin de a folosi Lumea, 

drept momeală a Fărădelegii, 

ce-I spală şi azi Oglinda Chipului, 

cu întâmplările Unic întâmplătoare, 

din fantasmagoriile bolnăvicioase, 

ale unui obsedat sexual narcisist, 

care-şi naşte Religii, 

după chipul şi asemănarea Sa, 

unde pacea este mereu un Război, 

întreţinut de Focul Sacru ce arde în sângele, 

care nu a clocotit niciodată pentru propriul Sine, 

încătuşat şi omis, 

de la masa unde se impart bucatele, 
adevărate, 

ale aşa zisei iubiri Dumnezeieşti. 

56. Lacăt de Vise 

Nu sunt venin de Amintire, 
fiindcă toate podurile dorului, 
duc către zodia Morţii mele. 

Nici stea căzătoare de Amurg, 
când urmele Reveriilor, 
se vor desfăta cu Lumina Divină a Poeziei, 
unei gene de Iubire, 
pensată peste privirea unei Clipe, 
în eternitatea căreia voi fi, 
Creator, 

spre a fi pusă la sânul, 
Adevărului Absolut, 
spre a-mi aduce Noroc, 
în Moartea de mine însămi. 

Sunt Lacăt de Vise, 

pentru Speranţele altei Lumi, 
unde voi privi Frumuseţea şi Fericirea, 
pe care mulţi dintre voi nu o văd, 
acum şi aici în jurul, 
acestei Vremi a Vremurilor, 
unde vă voi însoţi, 
spre a nu deveni Eşec, 
la tălpile neînţelese, 

ale unui Dumnezeu meschin. 

57. TÂRGURI DE SFÂRŞIT DE LUME 



Muguri de otravă, 

cresc pe spatele Ibovnicei Adevărului, 
strecurată prin sita Iluziei Vieţii în Moarte, 
pentru a înflori drept Eternitate, 
ucigând fiecare Iubire, 

pentru a fi înlocuită, 
cu zidurile reci, 
igrasioase şi impersonale, 
ale Bordelurilor de Vise, 
care ning, 

cu plăcerile carnale, 
ale Abatoarelor de Clipe, 
în târgurile, 

de sfârşit de Lume ale Creaţiei. 

58. CÂINE ŞCHIOP 



Câine şchiop de Zile, 

cu pălăria Destinului trasă peste capul lovit, 
de pietrele Hranei, 

traversez strada descompusă a cimitirelor de Muşcate, 

care par a nu mai muşca de o veşnicie, 

glastrele sparte ale Norocului, 

incinerat la ceas de Soartă, 

în colivia închisă a Viitorului, 

pentru că-i datora acestuia, 

derizoria sumă de Speranţe, 

pe care le-ar fi cheltuit nesăbuit, 

la caruselul unor Adevăruri ale Durerii, 

care se dădeau drept fete mari ale Fericirii, 

în oraşul murdar şi aprins de Ploile de Foc, 

ale invidiei, mâniei şi prostiei, 

ce-aduceau o atmosferă lacustră, 

de crematoriu al împlinirilor, 

revanşarde, 

prin care pluteam, 

înecându-mă încetul cu încetul. 

59. Tăcerea şi Singurătatea 



Ţepii veninului Mahalalei, 

au devenit ocrotiţi de legea prostituată cu normă 

întreagă la Bordelul sărăciei, 

de pe aleea unor priviri obscene, 

ce folosesc monedele macabre ale cimitirelor de Clipe, 

pentru a plăti Destinul, 

proprietar al stabilimentului Morţii de Sine. 

Doar câte o copită de armăsar al Dezolării, 
mai sparge Tăcerea şi Singurătatea de cremene, 
până când Amurgul răzvrătit, 
vine şi le loveşte una de alta, 
scoţând scântei, 

care dau să aprindă stelele Nopţii, 

din sufletele pierdute la jocurile de noroc, 

ale unei Creaţii, 

ce pare a Nimănui. 

60. Adevăr obez 



Tulpini de viruşi vând boli la preţ de speculă, 
în târgul uitat al Depravării. 

Năframe joviale vor să te convingă, 
că înfăşoară capete de Cer ale Libertăţii, 
care au avut cândva propriile Gânduri, 
amanetate acum de către necruţătorul Timp, 
atât de avar, 
încât nu ar da o Clipă, 
fără suprapreţ, 
Adevărului obez, 

ce mai cerşeşte măcar o singură Minciună, 
pe care o prăjeşte după reţeta Destinului, 
lăsând în urmă, 
binefăcătoarea Moarte. 

61. Unicul Sens 

Nu Viata aruncă zarurile Morţii ci invers. 

Toate durerile sau bucuriile naşterii Simţămintelor, 
din această Lume a Deşertăciunii, 
nu valorează nici cât o fărâmă de Moment, 
furat Eternităţii, 

fată de sufletul adevăratei Iubiri, 
unicul Sens, 

pentru care ştim că existăm, 
pribegi, 

în praful unui drum, 
ce adesea pare al Nimănui, 
dar care va deveni trecutul nostru, 
de firul căruia, 

ne vom spânzura toate Clipele, 
care şi-au pierdut, 
virginitatea Eternităţii, 
evitându-le în nebunia, 
plină de frenezie a Existenţei, 
pentru a realiza la urmă, 
cât nesfârşit am pierdut. 



Sorin CWW, 



62. Riduri 



Şanţuri adânci săpate în ridurile unor Trăiri, 
duc ce a mai rămas, 
din Apa Secată şi Uscată a Vieţii, 
crezând că vor reînvia, 
Clipa, 

care a rămas doar o istorie, 

ştiută de cele mai bătrâne Iluzii ale Vieţii, 

ce evită să o destăinue noilor Deşertăciuni, 

duse la vale de puhoaiele de Patimi, 

în cu totul alte riduri, 

ce vor fi sărutate, 

de buzele Cuvintelor îngheţate, 

din ce în ce mai străine, 

crezând că asta înseamnă cu adevărat, 

Iubire. 



Moarte, 



63. Ochii Cerului 

Ce poate fi material în această Lume, 
când Iubeşti cu adevărat? 

Cuvântul în care ne trezim, 

privind Zorii geloşi, 

că nu pot iubi şi ei, 

sau florile Zâmbetului, 

din colţul gurii de vis a Norilor, 
ce-aduc Primăverile în vieţile noastre? 

Sau poate Ochii Cerului, 
ce-şi deschid ferestrele senine din priviri, 
spre a primeni Lumina Divină a Desăvârşirii, 
unor suflete, 
fericite de Dumnezeu, 
să fi aflat Sensul Existentei, 
ca fiind Iubire, 
a cărei unică Eternitate, 
depăşeşte Moartea. 



Sorin CWW, 



64. Orice ai face 

Genunchii obosiţi ai Privirilor iscoditoare, 
bârfesc la Piaţa Igrasiei, 

de lângă templul sfânt al Adevărului Neştiut. 

Unele spun că Cerul, 

ar avea buzunarele prea adânci, 
săpate în sutanele preoţilor de Momente, 
altele că n-ar fi trebuit invitată Moartea, 

la Parastasul Iubirii, 
ce tocmai s-ar fi înecat, 
de prea multă încredere, 
în Eternitate. 

Orice ai face, 

nu e îndeajuns de Bine ca să fie Rău, 
strigă Existenţa boschetară, 
cerşind trecătorilor, 
câteva Naşteri în plus, 
neavând cu ce să-şi hrănească Timpul, 
luat de suflet încă de la începuturi. 



Moarte, 

65. Trandafiri Neînţeleşi 



Care de Nori pline cu suflete nenăscute, 

se înghesuie la porţile Absurdului acestei Lumi, 

fiind sigure că transportă Lumină, 

pentru ca Istoriile să poată citi noi pagini, 

din Marea Creaţie a Morţii. 

Potcoavele ruginite şi-au pierdut Norocul, 

în cazinoul Existentei, 

care a obosit să mai bată atâtea drumuri, 

pentru fiecare Destin în parte, 

iar caii Iluziei Vieţii au rămas nepotcoviţi, 

rupându-şi copitele murdare ale Pasiunilor, 

în ţepii trandafirilor neînţeleşi ai Iubirilor. 



Sorin CWW, 



66. Fiinţă de Lumină Divină 



Sicrie de Cer se-ndreaptă tăcute, 
însingurate şi părăsite, 
spre cimitirele Inimii, 
ducând Amintirile, 

unei Ploi de Foc a Iubirii, 

ce a rămas a nimănui, 
bântuind grădinile încărunţite, 

ale Sufletelor, 

unde nici Iarba Uitării nu mai creşte. 

Rămăşaguri de petale moarte, 
puse pe seama Remuşcărilor, 

vor să devină aripile Zborului, 

peste împlinirea naturii, 
Fiinţei de Lumină Divină, 

fără de zodii, anotimpuri, 

sau Moarte, 

pe care am pierdut-o, 
poate, 

dintotdeauna în noi. 



Moarte, 



67. ORE DE CHIN 



Cenuşa Cuvintelor a devenit, 
esenţa Focului Sacru, 
al Cunoaşterii, 

din care am plămădit argila olarului, 

transformându-1 într-un ulcior, 

pentru Clipele însetate de Adevăr, 

ce spală picioarele Timpului, 

care ne-a călcat cu greutatea Nemuririi, 

Viata, 

pentru a fi predată Morţii, 
după chipul şi asemănarea ei, 
devenind un fel de Dumnezeu, 
al Neantului. 

Lungi feţe de masă, 
politicieni de vază, 
rânjesc meschin, 
în timp ce aruncă zarurile Sorţii, 
noilor ceasuri, 
stricate din naştere, 
spre a împodobi mâinile bătătorite, 
de muncile Existentei, 
cu noi ore de chin. 



Sorin CWW, 

68. Oprelişti 

Roadele Pomului Sacru al Vieţii, 

» 7 

au putrezit dinainte de naştere, 
rămânînd doar neantul Iluziei Vieţii, 

» 7 

în care ne ducem paşii, 
ce este dinainte de toate, 
adevărata Moarte, 
iar Moartea, 

Viaţa pe care n-am avut-o cu adevărat niciodată. 

Oprelişti reci şi tardive, 

născocite de Creaţia Lui Dumnezeu, 

•> 7 

ne împânzesc cu existenţa, 
unui Univers al Conştiinţei, 
cu o mulţime de Catedrale ale întrebărilor, 
unele frustrate, 
altele abătute, 
unele chiar perverse, 
dar toate, 

fără mariajul Răspunsului, 
privind Adevărul Absolut. 

De ce? 



Moarte, 

69. La Loteria Desfrâului Politic 



Şi Gheaţa Morţii poate răci de noi înşine, 

devenind febrilă, 

arzându-ne paşii Amintirilor, 

cu Ploaia de Foc a Iubirii, 

unicul Sens al Existenţei, 

motiv pentru care avem nevoie, 

mai mare de Moarte decât de Uitare. 

Aplauzele isterice ale Renaşterii, 

ridică a nu ştiu câta oară Cortina Deznădejdii, 

peste capetele Zilelor solitare, 

ce joacă de când lumea la Loteria Desfrâului Politic, 
ţinută de Sfinţii Părinţi ai Bordelului, 
denumit pompos, 
Religie. 



Sorin CWW, 



70. Cimitirul Cuvântului Creaţiei 



Bulevarde largi de Zile, 

ale dezmoşteniţilor Sorţii, 

născuţi într-o Lume a Nimănui, 

părem statui de ceară furată de Existenţă, 

de la lumânările pentru Parastas, 

ale Morţii din noi înşine. 

Catafalce pline de Iubiri mistuitoare, 
stau aşezate în capelele Nimănui, 
ce-ar fi putut da Sens atâtor Vieţi, 
prin Moarte. 

Până şi Lacrimile au părăsit, 
Cimitirul Cuvântului Creaţiei, 
spunând că în loc de A Fost, 
îl preferă pe A Deveni, 
cucoane bogate în Deşertăciunea Banului. 



Moarte, 

71. PE ARĂTURĂ 



Plugurile tăriilor ară gradele, 
pe gâturile de lebădă ale semnelor de întrebare, 
care stau cochete, 
cocoţate în paharul spart, 
pe cimentul rece al Gândurilor, 
pentru a aduce Noroc, 
Dezolării, Putrefacţiei, 
Distrugerii şi Regretelor, 
atâtor şi atâtor Iluzii ale Vieţii, 
în drumul lor spre Moarte. 

Câmpuri de virgule, 
rămase Pârloagă, 

par a naufragia într-o derivă a Nimănui, 
printre Vorbele Goale, 
prostituate de lux, 
ale Bordelului Existenţei, 
aşezate în vitrinele năclăite, 
de prafurile Speranţelor, 
trase pe nas, 
de Remuşcări. 



Sorin CWW, 

72. Aripile pescăruşilor 



Pescăruşii Viselor, 
îmbată Orizonturile, 

cu aripile albe şi imaculate ale Clipelor, 
ce-şi caută disperate vapoarele, 

pierdute ale Ochilor de Cer, 
închişi pentru totdeauna, 

de furtunile destrăbălate şi meschine, 

ale Norilor de suflete cernite, 
la parastasul unei Iubiri, 
pe care n-a cunoscut-o niciodată, 
Nimeni. 

Doar porturile întrebărilor, 

mai aşteaptă câte o pană, 
din Simţirile ce au fost undeva - cândva, 
ale unor aripi, 
ce nu se vor mai reîntoarce, 

Niciodată. 



Moarte, 

73. Locomotiva unui Cuvânt 



Locomotiva unui Cuvânt, 

a fost trasă pe linie Moartă, 

în aşteptarea vagoanelor unor Momente, 

când recolta de Zâmbete, 

va reveni din nou la normal, 
fără să intereseze pe Nimeni, 

că-i rugineşte Adevărul Absolut, 
iar rotile ce erau cândva de foc, 
au început să stingă Clipa Eternităţii, 
lăsând în locul lor, 
doar fumul Dezamăgirii, 
ce se îndrepta spre Nicăieri, 
în speranţa că va găsi iarăşi, 
paşii acelui Cuvânt, 
care se numea Iubire, 
şi par a fi dispărut, 
fără nici urmă, 
atât de demult 



Sorin CWW, 

IA. MEDICAMENT PENTRU RĂCEALĂ 



Ferestrele Cerului îşi şterg 
lacrimile Ploilor de Foc, 
de pe faţa Norilor, 
lăsând Lumina Divină, 
să îmbrăţişeze Lumea unei Eternităţi, 
din Inima mea. 

Albine jucăuşe şi sprintene, 

răsfoiesc cu frenezie, 

fiecare floare a Privirii tale, 

crescută în Cimitirul Singurătăţii, 

unde Moartea devenise cel mai bun sfătuitor, 

colectând mierea Zâmbetelor, 

crispate şi întrebătoare, 

un adevărat medicament, 

folosit în caz de răceală sufletească, 

a Focurilor din Simţiri. 



Moarte, 

75. Întruparea Eternităţii 



In Societatea de Consum, 
Libertatea este ghetoul împlinirii, 
de unde izvorăsc, 

închisorile Speranţelor, 
cu aripile frânte, 

ale trădării de propriul Sine. 

Doar porţile deschise ale Morţii, 
pot aduce adevăratul Liber Arbitru, 
care să clădească Viaţa Spirituală, 
începând cu Nesfârşitul 
şi continuând cu întruparea Eternităţii, 
fără de timpi sau spaţii, 
religii sau catedrale ale Moralei, 
doar cu Adevărul Absolut. 



Sorin CWW, 

76. AER RESPIRABIL 



La concertul Viselor, 

există doar instrumentele muzicale, 

ale Iluziilor Vieţii, 
dezacordate şi deteriorate, 
de către Existenţă, 
prin Liberul Arbitru, 
dat spre a şti, 

că Viata are limite, 
în Moarte. 

Se cântă doar aria înstrăinării de Sine, 

până când spectatorii trişti şi debusolaţi, 

îşi caută câte un teritoriu, 

unde să se refugieze, 

de răceala notelor musicale, 

grave şi eronate, 

ale Angoasei şi Absurdului, 

ce-au devenit aerul respirabil, 

al Vremii Vremurilor. 



Moarte, 

77. Parastase de credite 



Conştiinţa a devenit, 

Catedrala Liberului Arbitru, 
unde Visele devin, 

Realitatea Iluziei Vieţii, 
iar împlinirile, 

nu mai sunt în Iubiri, 

ci în Mătăniile adresate Sfântului Ban. 

Slujbele religiei Băncilor, 
se ţin doar cu uşile Adevărurilor închise, 
de lacătele Absurdului şi Dezolării, 
din care se încheagă, 
noile averi ale Deşertăciunilor, 
ce-i vor aduce Morţii, 
parastase de credite, 
tot mai sofisticate şi mai luxoase, 
printre cavourile miliardarilor, 
ce-şi etalează bogăţia în cimitire, 
devenind cei mai avuţi dintre morţi. 



Tipărită la: 



